
ŠKOCJANSKE JAME KOD DIVACE 


Pored Postojnske Jame, naš Kras skriva i drugu, 
veliku, ali malo poznatu lepotu — fantastički divlje 
Škocjanske Jame kod Divače. Između krševitog Tršćan¬ 
skog Krasa, Notranjskih proplanaka i gole Ćićarije u 
severnoj Istri leže Brkini kao zeleno ostrvo usred Krasa. 
Dok se svud fiaokolo šire puste zagasite ravni i užareno 
kamenje, gde nema ni potočića ni skromnog izvorčića, 
u Brkinima doline i bregove prijatnih brežuljaka po¬ 
krivaju zelene livade i cvetni voćnjaci, između kojih 
brzaju potočići osvežavajuće vode u Notranjsku Reku. 

R e k a izvire ispod Snežnika i teče po laporastom 
škriljcu koji pokriva debele slojeve jako ispucalog kreč- 
njaka. Škriljci ne propuštaju vodu i na vazduhu se 
raspadaju u plodnu zemlju. Zbog toga je i dolina Reke 
tako plodna i liči zelenoj oazi usred gole pustinje. A čim 
Reka pod Vremama pređe na goli krečnjak, pokrajina se 
namah promeni. Ljupka* zelena pokrajina, koja je došle 
pratila reku, savršava se i dolina se polagano sužuje u 
divlju sutješku koju posle dva i po kilometra zatvara 
ogromna litica. Tu Reka ponire u podzemlje. U davnim 
dobama zemaljske istorije je Reka kod Divače naišla 
na snažan krečnjački branik koji ju je primorao da u 
ogromnoj prelomnici njegovih naslaga izdube podzemno 
korito. Time je istovremeno izoblikovala takve jame, 
kakvih inače nigde nema na našem Krasu. 

Ponori Reke ili Škocjanske Jame su, pored sistema 
Postojnskih jama, sigurno najveća i najveličastvenija 
prirodna znamenitost Tršćanskog Krasa. Ipak je razlika 

između Postojnske Jame i Škocjanskih Jama tako oči¬ 
gledna i tako izrazita, da je svako upoređivanje nemo¬ 
guće. Ko je video prvu, ni približno ne može pretstavljati 
druge. Dok Postojnska Jama đeluje opsežnošću i obiljem 
bisernih kapnika razne veličine, oblika i boje, posetioca 
Škocjanskih Jama će iznenaditi divlja romantičnost 
kamenih sutješka, ogromnih neboderskih stena, divljih 
ponora i silnih podzemnih prostorija, kroz koje huči 
podzemna Reka, koju možemo satima pratiti smelo izve¬ 
denim putevima u inače nepristupačnom podzemnom 
svetu. 

Od železničke stanice Divača do Škocjana, malog 
seoca na Tršćanskom Krasu, ima sat hoda automobilskim 
putem, a turističkim putem kroz Dolnje »Ležeče jedva 
sat puta. Usput možemo posmatrati sve odlike Tršćan¬ 
skog Krasa. Kamenita tla su obrasla bednom, svelom 
travom, a između kamenja se naselilo trnje i kleke. 
Ovde onde se primete retki hrastići i mali borovi gajevi. 
Kamenim ogradama ograđene njivice u dnu vrtača su 
jedino polje tamošnjeg stanovništva. U žarkoj vrućini 
i sunčanoj pripeci ovuda je leti sve mirno i tiho, samo 
što zrikavci, sakriveni u grmovlju, neumorno zriču svoju 
monotonu pesmu. 

Posle sata hoda preko utrine, između vrtača i uvala, 
otvori se usred borove šumice veličanstven prizor za 
posmatrača. Zabezeknuto posmatramo sliku pred sobom 
i pod sobom. Stojimo na ivici ogromne uvale, Velike 
-doline, 164 m dubokog i pola kilometra širokog ska- 
lovitog kotla. S onu stranu Velike doline, više naziremo 
negu što je vidimo, Malu dolinu, na čijoj ivici čuči 
seoce Škocjan. Između obe doline se prostire kameniti 
greben, iz koga zeva ogromni otvor iz koga se bučno 
stropoštava slap u dolje ležeće jezerce. Iznad slapa visi 
most do koga vode smelo sprovedene stazice. Nešto niže, 
na levoj strani Škocjana, leži naselje Betanja, dok se 
na desnoj strani skriva seoce Matavun, polazna tačka 

Velika Dolina: Na kraju visoke ponor - 
ske stene čuči kraško seoce Škocjan. 
Foto: Oertli. 

za Škocjanske Jame. Levo od Skocjana se, u pozadini, 
diže 1026 m visoki hrbat Vremščice, koju u proleće kite 
beli narcisi. U maglovitoj daljini se, desno od Skocjana 
za zelenim Brkinima, diže Notranjski Snežnik, u čijem 
podnožju izvire Reka, koja se, posle 47 km toka po po¬ 
vršini, pred nama spušta u podzemlje. 

Matavun i Skocjan su karakteristična kraška 
seoca. Sive, kamene kućice, u karakterističnom kraš¬ 
kom stilu, pokrivene crepom pritisnutim kamenjem, da 
ga ne bi odnela strašna kraška bura koja, naročito zimi, 
ovuda rado besni, ponekad brzinom preko 100 km na 
sat. Ispred skromnih kućica se po brajdama vije loza, 
u čijoj se senci u letnoj pripeci rashlađuje Krašovac. 

Skocjan ima izvanredan položaj. Sa dve strane za¬ 
štićen vratolomnim liticama, bio ie već u pradavnim 
vremenima naseljen. Iskopavanja su otkrila ostatke iz 
preistorijskog, rimskog i predrimskog doba, sa kojima 
se ponosi muzej u Trstu. Usred seoca, blizu crkvice, 
zeva 100 m duboki bezdan Okroglica, koji vodi do 
podzemne Reke. 

Pošto u Matavunu uredimo sa vodičem sve u po¬ 
gledu posete, — jame su inače zatvorene, — odmah iza 
Matavuna strmom stazom krećemo u duboku dolinu. 
Po njenim padinama je nagomilano belo stenje, što nam 
dokazuje da je ćela dolina samo ostatak nekadašnje 
silne jame, čiji se tavan u davnini srušio. Dobro izgra¬ 
đena staza se sve niže spušta do stene. Tu prvi put 
opazimo u blizini Reku i čujemo kako huši kroz ka¬ 
mene tesnace. Odmah iza ugla se otvara divovski ulaz 
u podzemlje. Ispred ulaza se penuša i besni Reka preko 
ogromnih stena, a iznad nas lepršaju iz jame divlji ga¬ 
lebovi. Iza gvozdenih vrata, čiji ključ čuva vodič, pe¬ 
njemo se preko mosta na malu, veštačku terasu, sa koje 
se lepo vidi u jamu, još uvek ošvetljenu dnevnom svet- 
lošću. Na desnoj strani u jamu ulazi sunčana svetlost 

S terase se spuštamo naniže u Mahorčičevu Jamu. 

kroz nekadašnji ulaz, a sleva, iza tamnog jezera, kroz 
dva ogromna otvora bezdana Okroglice, koji liče na 
gotske prozore. 



Slap: Stojimo na ivici uskog i dubokog 
kanjona gde besni mahnita Reka. 


Sa terase se spuštamo u M'a horčičevu jamu 
do velikog jezera, a zatim uz brzake u Mariničevu 
jamu. Što dalje prodiremo u unutrašnjost tim slabija 
je dnevna svetlost, koja crta čudnovate siluete u sve 

tamnijem jezeru i rečnom koritu. Prolazimo onim delom 
jame nad kojim se nalazi selo Škocjan. Već i kod 
srednje velike vode je bubnjanje i hučanje tako jako 
da otežava sporazumevanje. Iza okuke jama opet po¬ 
staje svetlija i pred sobom ugledamo izlaz iz jame. Na 
levoj strani nam besni i huči Reka svojim slapovima, 
koji padaju u ogromne kotlove i drosle, dok se put još 
uvek penje visoko u liticu i sigurno nas dovede iz jame 
napolje, a zatim preko mosta na levu obalu korita u 
Malu dolinu, koju smo sa razgledne tačke više na¬ 
slućivali nego videli. Tu Reka napušta podzemlje i iz¬ 
lazi na površinu, ali samo za kakvih 400 m dužine. Ko¬ 
rito kojim se sada Reka valja, nije obično korito reke. 
Nekada je tu bila podzemna jama, čiji se tavan izbo- 
čavao negde u visini 100 m, pa se negda stropoštao dole 
i ostala je samo divlja sutješka, kroz koju grmi i besni 
pobešnjela voda, kroz brzice i slapove, sve dalje i dalje 
pretma Jadranu. Lep je pogled unatrag na izlaz iz jame, 
nad kojim se diže 120 m visoka litica, na most preko 
korita reke i na Malu dolinu sa razbešnjelom vodom. 

Dalji put vijuga levom padinom Male doline. Iz¬ 
nenada ispred nas iskrsne kameni greben, u kome 
ugledamo prirodni prozor kroz koga se već vidi u su- 
sednu Veliku dolinu. Vodič nas vodi kroz kratku 
sporednu jamu koja se završava usred ogromnog pri¬ 
rodnog prozora. Zabezeknuti gledamo u divlji tesnac 
koga je vekovima i vekovima izgrađivala vodena sila. 
Stojimo na ivici uskog i dubokog kanjona, na čijem dnu, 
poput uplašene zverke, penuša, drhti i besni pomamna 
Reka, pre nego, na izlazu iz sutjeske, padne u velikom 
slapu u jezero u Velikoj dolini. Za vreme velike 
vode slap se stropoštava sa takvom snagom da izaziva 
u jezeru talase do 1 m visine. Preko slapa vodi most, na 
visini 40 m, na desnu stranu tesnaca. Odatle je čudesan 
pogled na Veliku dolinu i snažne stene, koje okružuju 
taj džinovski kotao. Na najvećoj tački stene, 164 m iz- 

Tominčeva Jama sa slikovitim bunarom. 


nad dna, ugledamo razgledno mesto sa koga smo prvi 
put ugledali Veliku dolinu. U litici ispod njega zeva 
veliki mračni otvor, gde se Reka oprašta od dnevne 
svetlosti i konačno okrene u večitu tamu podzemlja. 

Od mosta vodi, u živu stenu usečena, staza naniže 
u tesnac do pomamne vode i slapova. Tu možemo iz 
neposredne blizine posmatrati besnilo pobešnjelog ele¬ 
menta. Natrag se vraćamo kroz malu sporednu, mračnu 
jamu i nato produžujemo put desnom stranom Velike 
doline. Drzovito probijena staza se puža po skoro 
uspravnoj litici do široke sporedne jame — Tomin- 
čeve jame. Ispred velikog ulaza se penje, visoko uz 
liticu, divovski tamnozeleni bršljan, * čije su pojedine 
kite debele kao čovečja mišica. Na ulazu u jamu po¬ 
stavljene klupe zovu umornog izletnika na kratak od¬ 
mor, a tu može dobiti i gutljaj hladne vode, kapnice, 
koja kaplje sa tavana jame u lep bunar. Naročitu paž¬ 

nju zaslužuje velika zemaljska piramida na desnoj 
strani ulaza. Za vreme iskopavanja su u svoje vreme 
snizili tla za nekoliko metara, samo su pomenutu pi¬ 
ramidu sačuvali nedotaknutom. Na stranama piramide 
se lepo vide slojevi, kako su se za vreme poplava ta¬ 
ložili iz mutne vode. Između slojeva zapažamo crne 
pruge, u kojima su pronašli ugljevlje, pepeo, kosti i ka¬ 
meno oruđe. Iskopavanja svedoče da je od kamenog 
doba dalje u jami živeo čovek i u tom sigurnom sklo¬ 
ništu ložio vatru. Na kraju Tominčeve Jame su našli i 
više ljudskih kostura. Sve to je smešteno u Tršćanskom 
muzeju. 

Od Tominčeve jame staza još uvek vodi u nad- 
nesenoj steni visoko iznad rečnog korita iz koga nam 
žubor vode neprestano udara u uvo. Moramo još proći 
kroz tri kratka tunela, da bi se našli usred ogromnog, 
60 m širokog i 30 m visokog, ulaza u Schmidlovu 
Jamu. To je stari ponor Reke koja danas ponire 35 m 
niže. Dospeli smo do raskrsnice. Treba se odlučiti: nasta¬ 
viti ogledanje nadzemaljskih zanimljivosti Velike Doline 
ili produžiti kroz Schmidlovu jamu u podzemlje, a zatim 
kroz 120 m dugi veštački rov u uvalu Globočak, 
odakle je 15 minuta hoda do Matavuna. 

Ko nije raspoložen da poseti domovanje podzemne 
reke, taj se može uputiti, pored Schmidlove jame, sta¬ 
zom sprovedenom iznad ponora Reke, pa onda kroz 
kratku sporednu jamu na greben između obe doline 
do razgledne tačke. Krasan je pogled odatle na Veliku i 
Malu Dolinu, kao i na Reku koja vijuga i huči na dnu 
vrtače. Sa grebena vodi sigurna staza u selo Matavun. 

Ali ko je raspoložen i oseća potrebne sposobnosti, 
ko želi videti fantastičnu divlju lepotu tajanstvenog 
podzemlja, ko želi upoznati unutrašnjost Krasa u svoj 
njegovoj neslućenoj silovitosti, ko želi bar nekoliko sle¬ 
diti tajanstveni put Reke, taj će se odlučiti za put u 
podzemlje i neće mu biti žao. Slike i utisci, koje ponese 

Kroz ogromnu Šmidlovu Jamu ulazimo u dom podzemne 

reke. 



sa sobom, biće tako jaki da ih nikad neće zaboraviti. 
Ujedno će se takođe uveriti da je ono što smo rekli u 
uvodu, da je raziika između Postojnske Jame i Škoc- 
janskih Jama ogromna, sušta istina. 

Kroz veličanstvenu dvoranu, u koju još uvek šija 
dnevna svetlost, penjemo se strmim stepenicama uz 
stenu u čijem podnožju huči Reka, na dubini 80 m, u 
poslednjem odblesku dana. U obližnoj maloj sporednoj 
jami se možemo diviti grupi krasnih tiganjica, delu 
vode koja proniče kroz tavan jame, i tome kako se voda 
iz gornjih tiganjica preliva u donje. Staza obrće naniže. 
Na izvesnoj tački vodič upali sveću i postavi je na od¬ 
ređeno mesto, da bi je mogli docnije videti sa drugog 
kraja jame. Odatle se ide prostorijom ogromnih opsež- 
nosti pored vratolomnih provalija, ili se pak vijemo u 
visokoj steni podzemnog tesnaca, gde se svetlost jake 

karbitske lampe gubi u tamnini ogromnih prostorija. 
Ovde onde plamen osvetli slapove i jezera srdite Reke 
koja buci i besni negde u velikoj dubini pod nama u 


Hankejev Most: Neopisivo je divlji i 
mrk pogled s mosta u 70 m duboki 
Hankeov tesnac. 

dnu iscepanog tesnaca. U živu stenu uspravnih, katkad 
i nadnesenih litica, usečena staza se počne penjati, pa 
opet padati i vijugati oko nosova stene, da bi konačno 
iščesla u škrbinama beskrajne dvorane. 

Najzad se jama nekoliko suzi. Pred nama iskrsne 
most preko Hankeovog kanala, ispod koga valja 
Reka svoju vodu, u dubini 70 m, u tamne daljine. Ne¬ 
opisivo divlji i mrgodan je pogled s mosta u tamnu 
sutješku. Kako se u tim ogromnim, mrkim prostorima 
čovek oseća mali i nemoćan, kako su njegove fizičke 
sile neznatne prema sili usred koje se nalazi. Pa ipak 
su čovek, njegova volja i snaga njegovog duha sa¬ 
vladali sve na izgled nesavladljive teškoće i strahote 
tog fantastičnog podzemlja i otvorili nam put u dom 
podzemne Reke. Zato su bili potrebni nadčovečanski 
napori odvažnih domaćina i smelih speleologa, koji su, 
u tom divljem podzemlju, sledili metar za metrom div¬ 
ljoj reki, posao za koga su potrebovali skoro stotinu 
godina. 

Fenomen Reke je već odavno poznat. Jedna iz¬ 
među prvih geografskih karata, koja obeležava Reku, 
njen ponor kod Škocjana i njen ponovni izvor u Šti- 
vanu kod Devina, izašla je 1638 g. u Amsterdamu, u 
knjizi »Novus Atlas«. Takođe ih i Valvasor opisuje sa 
fantastičnim slikama u svome delu »Die Ehre des Her- 
zogthums Krain« iz 1689 g. U 18 veku su o tom 
našem kraškom fenomenu pisali razni strani naučnici 
koji su kritički dokazivali da Reka ponovo izvire pod 
Devinom. 

Državni savetnik Tominc iz Sežane je 1823 g. iz¬ 
radio prvu stazu do dna Velike doline. Ali je jamu 
počeo planski ispitivati tek 1839 g. Ivan Svetina iz 
Trsta, gradski majstor za gradnju bunara. On je uspeo 
da kroz Schmidlovu jamu prodre do podzemne Reke i 
niz nju do jezera C h a r o n. Dvanaest godina docnije 
je dr. Adolf Schmidl dostigao šesti slap. Od 1883 godine 
su jamu istraživali članovi tršćanske sekcije austrijsko- 
nemačkog planinarskog društva, prvenstveno inž. A. 
Hanke, Fr. Miiller i J. Marinič. Njihov je rad trajao 
25 godina. Neobične teškoće su morali savladati istra- 

živači na 2100 m dugom putu podzemne Reke, koja teče 
stegnuta između strmih stena preko 25 slapova i bez¬ 
brojnih brzaka. S vremena na vreme su neustrašivi istra¬ 
živači morali prekidati rad i u već otkrivenim predelima 
jame useckati uske, iz pojedinih stopa opstojeće, staze 
u živu stenu uspravnih litica da bi uopšte mogli nastaviti 
prodiranje. Istorija istraživanja Škocjanskih Jama je 
verovatno jedinstvena, jer nijedna jama našeg Krasa 
nije istraživačima zadavala takvih i tolikih teškoća kao 
podzemni tesnac Reke. 

Iza mosta se, paralelno sa koritom Reke, vije inače 
klinima i žicom osigurana, a ipak vrlo opasna staza, čas 
gore čas dole kroz ogromne prostore približno još kilo¬ 
metar i po daleko do Mrtvog jezera, a odatle je 
dalje prodiranje, čak i za vreme suše, nemoguće. Reka 
tvrdoglavo krije svoju tajnu, ali su ipak tršćanski ja- 
mari pomoću fluoresceina 1 utvrdili da se voda Reke po¬ 
javljuje na dnu 329 m dubokog bezdana Trebenske 
Jame (Labodnica) na kraškom proplanku kod Trsta, 
gde posle kraćeg toka ponovo iščezava u neprolazni svet. 
Zanimljivo je i to, što je normalna visina nivoa vode na 
dnu ove jame samo 19 m nad visinom mora, dok se za 
vreme jakih pljuskova može dići i do 120 m nadmorske 
visine. U takvim vremenima nastupa poplava i u Škocjan- 
skim jamama. Najveća takva poplava je zabeležena 1826 
g. kad se voda u Velikoj dolini digla za 73 m. Slična, ali 
ipak manja poplava je bila 1851 g. kad se jezero u 
Velikoj dolini podiglo za 63 m. I jesenje poplave 1907 i 
1935 g. su bile tolike da je slap u Velikoj dolini bio 
potopljen. Nije nam poznato kuda ide Reka dalje od 
Mrtvog jezera. Utvrđeno je samo to da izbija na po¬ 
vršinu kao Timav kod Štivana ispod Devina, dok se 

1 Fluorescein je derivat katrana, koji jako fluorescira 
u lepoj zelenoj boji i njegova prisutnost u vodi se može 
utvrditi i u rastvoru 1:10,000.000, a specijalnim fluoreskopom 
čak i u srazmeri 1:20,000.000. 

Tiha Jama: Put nas vodi kroz veće dvorane pored veličan¬ 
stvenih grupa kapnika. 


deo vode pojavljuje na dan još pre u podmorskim iz¬ 
vorima Brojnice ispod Nabrežine, odakle počinje i tr¬ 
šćanski vodovod. Vezu između Reke i Timava je do¬ 
kazao i eksperimenat sa jeguljama, kojima su radi obe- 
ležja otsekli parče ledenog peraja. Jegulje su spustili 
u Reku na dnu Velike doline i posle 55 dana su se prve 
jegulje pojavile u Timavu kod Štivana. 

Pošto je za izletnike dalji put od mosta suviše opa¬ 
san i zahteva odgovarajuću spremu i spretnost, skre¬ 
ćemo iza mosta drugom stazom na malu terasu, odakle 
u daljini 480 m ugledamo upaljenu sveću, koju je vodič 
pre pola sata zapalio. Tek nam taj neznatni plamenčić 
u daljini, koji trepti poput zvezdice u magli, predočava 
svu opsežnost prostora, visokog do 100 i širokog do 80 m. 

Zavijamo na desno strmom, ilovičastom padinom 
u sporednu jamu. Uz mnogobrojne okuke se put penje 

sve visočije. Što se više udaljavamo od vodenog tesnaca, 
tim slabije se čuje hučanje Reke. I kad se popnemo na 
vrh, nešto nam nedostaje. Oko nas je iznenadna tišina. 
Toliko smo se privikli hučanju Reke, da sad ova ne¬ 
očekivana tišina, u kojoj smo se odjednom našli, nekako 
čudno utiče na nas. Došli smo u Tihu jamu, kako 
se ovaj sporedni rukav naziva, otkrivenu 1904 od jam- 
skog vodiča Fr. Cerkvenika. Tiha jama nema nikakvih 
naročitih zanimljivosti. Put se vijuga kroz veće dvo¬ 
rane i uske hodnike, po kojima se pogdegde blistaju 
lepe stalaktitske grupe, koje nikako ne mogu zaseniti 
utiske koje smo malopre doživeli u podzemnim prosto¬ 
rima Reke. 

U poslednjem delu Tihe jame put se strmo penje 
i vodi nas kroz 120 m dugi veštačkd rov u kraškoj dolini 
Globočak opet na površinu, tako da se ne moramo 
vraćati istim putem. Iz doline vodi automobilski put i 
za četvrt sata pešačenja opet stižemo u Matavun. 

Tek sada, kad smo opet napolju, u toploj sunčanoj 
svetlosti, postajemo svesni svih doživljenih utisaka iz 
jama. Neizgladivo će nama ostati u sećanju veličanstvene 
opsežnosti prostorija, ogromne dubine bezdana i silne 
dvorane. Tek sada, pri pogledu na sunčanu pokrajinu, 
postajemo svesni strahovite lepote tog čudnovatog, a 
ujedno iznad svega zanimljivog, divljeg podzemlja 
Reke, kome na čitavom Krasu nema para. 


Opšti podaci o Škocjanskim Jamama 

Geografski položaj: širina 45° 39' 57,40" 
dužina 31° 39' 22,78" 

Nadmorske visine: 


Razgledište na ivici Velike doline. 428.70 m 

Reka na ulazu u Mahorčičevu Jamu .... 317.— m 

Škocjanska crkva. 426.— m 

Jezerce na dnu Velike doline. 273.— m 

Unutrašnjost Schmidlove dvorane .... 299.— m 

Most preko Hankeovog kanala pred Tihom 

jamom. 266.— m 

Jezerce na mestu gde se otcepi Tiha Jama . 252.— m 

Mrtvo jezero .173.— m 

Ulaz u Tihu Jamu. 328.— m 

Dno doline Globočak. 352.69 m 

Najveći nivo vode prilikom poplave u Velikoj 

dolini 1826 godine. 346.— m 

Dužine jama: 

Glavna osovina jame. 2700 m 

Tominčeva Jama. 350 m 

Schmidlova Jama. 200 m 

Tiha Jama. 525 m 

Sporedni rov kod slapa. 43 m 

Jama sa tiganjicama. 90 m 

Ostale manje jame.1180 m 


Ukupna dužina svih jama 5088 m 

Najbliža železnička stanica: Divača. 

Od Divače automobilskim drumom P /4 sata pešice 
u Matavun, kroz Dolnje Ležeče (markiran turistički put) 
1 sat. 

Udaljenost od Postojnske Jame: automobilskim dru¬ 
mom Postoj na — Razdrto — Senožeče — Divača — Škocj an 
(Matavun) iznosi 30 km. 

